**פרשת בא**

### מכת ארבה

1. למה ה' הכביד את ליבו של פרעה? \_\_\_\_\_ א. למען שיתי אותותי אלה בקרבו, שיקבל את עונשו במכות מופלאות, וידע מי זה ה'. ב. ולמען תספר באזני בנך ובן בנך... וידעתם כי אני ה'. שנספר לדורות הבאים את מה שה' עשה ונדע שה' הוא כל יכול, [ואוהב אותנו]. [רמב"ן].
2. הסבר, "וכיסה את עין הארץ ולא יוכל לראות את הארץ"\_\_\_\_ שיהיו כל כך הרבה ארבה, שלא יהיה אפשר לראות את הארץ.
3. מה אומרים עבדי פרעה לפרעה לאחר שמשה ואהרון הולכים? \_\_\_\_\_ עוד מעט מצרים לא תשאר. הארבה יחסל את כל מצרים, תשלח אתם.
4. מה פרעה עושה?\_\_\_\_\_ הוא קורא בחזרה למשה ואהרון.
5. מה פרעה אומר למשה ואהרון?\_\_\_\_ אני מסכים שתלכו, עם מי אתם רוצים ללכת.
6. מה עונים לו משה ואהרון? עם מי נלך לעבוד את ה'? \_\_\_\_\_ בנערנו ובזקננו נלך, בבננו ובבנותנו בצאננו ובבקרנו, כל בני ישראל ילכו לעבוד את ה'.
7. האם פרעה מסכים? מה הוא עושה?\_\_\_\_\_ הוא לא מסכים, והוא מגרש אותם.
8. מה הארבה עשה? \_\_\_\_ אכל את כל מה שהותיר הברד. "ולא נותר כל ירק בעץ ובעשב השדה בכל ארץ מצרים.
9. הסבר "ועתה שא נא חטאתי אך הפעם"?\_\_\_\_\_\_ ועכשיו, בבקשה תסלח לי על חטאי רק הפעם.
10. לאחר מכת ארבה האם פרעה שילח את בני ישראל?\_\_\_\_\_\_\_ לא, ה' חיזק את לבו.
11. פרושי מילים:

למען שיתי=בשביל שאשים יתר הפליטה=מה שנשאר מוקש=מכשול הטרם תדע=אתה עוד לא יודע ויושב=השיבו\החזירו בָּארבה=בשביל הארבה רוח קדים=רוח מזרחית שא נא חטאתי=סלח בבקשה לחטאתי רוח ים=רוח מערבית.

### מכת חושך

1. מכת חושך היא המכה ה\_\_\_ תשיעית.
2. הסבר "וימש חושך"\_\_\_\_\_\_ שהחושך יהיה ממשי שיהיה אפשר לחוש ולהרגיש אותו.
3. האם במכת חושך הייתה התראה?\_\_\_\_ לא.
4. כמה ימים הייתה מכת חושך?\_\_\_\_ שישה ימים שלושה ימים שלא ראו איש את אחיו, ושלושה ימים של חושך מוחשי, שלא יכלו לזוז. עומד אינו יכול לשבת, ויושב אינו יכול לעמוד. (רש"י)
5. מה היה לבני ישראל בזמן מכת חושך?\_\_\_\_ ולכל בני ישראל היה אור במושבותם.
6. מה בני ישראל עשו בזמן מכת חושך?\_\_\_\_\_ נכנסו לבתים של המצרים וראו היכן נמצאים כלי כסף וכלי הזהב. (חז"ל, רש"י).
7. מה עושה פרעה לאחר מכת חושך?\_\_\_\_ קורא למשה ולאהרון ואומר לכו עבדו את ה' ורק הצאן ישאר במצרים.
8. למה פרעה רצה שהצאן ישאר במצרים?\_\_\_\_\_ כדי שבני ישראל לא יברחו אלא הם יצטרכו לחזור בגלל הצאן.
9. מה משה עונה לו?\_\_\_\_\_ לא רק שניקח את המקנה שלנו, אלא גם אתה תתן בידנו זבחים ועולות בשביל ה'.
10. הסבר את הביטוי "לא תשאר פרסה"\_\_\_\_\_ אפילו רגל של סוס,(הפרסה), לא תשאר במצרים.
11. מה אמר פרעה למשה לאחר תשובתו?\_\_\_\_\_ ה' חיזק את לבו, ופרעה אמר לו, לך מעלי אל תוסף ראות פני כי ביום ראותך פני תמות.
12. מה משה עונה לו?\_\_\_\_\_ בסדר, כן דיברת, לא אוסיף עוד ראות פניך. אבל, אתה תצטרך לראות אותי כשתבוא אלי באמצע הלילה.

### הנבואה על מכת בכורות

1. מתי נאמרה למשה הנבואה בפרק יא? \_\_\_\_\_ בעודו עומד לפני פרעה.
2. מה ה' אמר לו? \_\_\_\_ה' סיפר למשה על מכת בכורות, וביקש שידבר באזני העם שישאלו-יקחו כלי כסף וזהב מהמצרים.
3. למה בני ישראל לקחו את הכסף של המצרים?\_\_\_\_\_ א. מגיע להם בשכר העבודה הקשה והמפרכת שהם סבלו במשך כל כך הרבה שנים. (רמב"ן) ב. מהכסף והזהב הזה הם יבנו את המשכן.
4. האם המצרים נתנו להם?\_\_\_\_ כן, התורה מספרת לנו שה' נתן למצרים חן בעיננו, והם הבינו שהם התנהגו אלינו לא בסדר.(רמב"ן). כמו כן, הם כיבדו והאריכו מאוד את משה רבנו שהוא שליח ה' ועושה כאלה ניסים מופלאים, "גם האיש משה, גדול מאוד בעיני מצרים ... ובעיני העם", וזו סיבה נוספת למה לתת לבני ישראל כסף וזהב.
5. מתי תהיה מכת בכורות?\_\_\_\_ בחצות הלילה של ליל הסדר, ט"ו בניסן.
6. אלו בכורים ימותו?\_\_\_ כל הבכורים, מבכור פרעה עד בכורי השפחות והבהמות.
7. למה בכורי השפחות ימותו?\_\_\_\_ כי הם צחקו על ישראל והיו שמחים בצרתם (רש"י)
8. למה בכורי הבהמה ימותו?\_\_\_\_\_ כי הם היו האלילים שלהם, ולכן ה' הורג אותם. (רש"י)
9. הסבר. "ולכל בני ישראל לא יחרץ כלב לשונו"?\_\_\_\_\_ שאצל בני ישראל הכל יהיה כל כך רגוע, שאפילו הכלבים לא ינבחו ולא יזיקו.
10. מה יעשו פרעה ועבדיו באמצע הלילה אחרי מות הבחורים? ישתחוו למשה, ויבקשו ממנו לצאת
11. למדנו את דברי רש"י (לא מתוך הכתוב), ש"וירדו כל עבדיך", הכוונה שפרעה יבוא ויחפש את משה בעצמו, אלא שנהג כבוד במלכות.
12. למה מוזכר שמשה ואהרון עשו את כל המופתים לפני פרעה?\_\_\_\_\_ שנדע שהם ממש צדיקים, ועשו את כל מה שה' ציווה.

## פרק יב

1. השלם "החודש הזה לכם \_\_\_\_\_\_\_ \_\_\_\_\_\_\_\_. ראש חודשים
2. על איזה חודש מדובר?\_\_\_\_ על חודש ניסן
3. למה חודש ניסן יהיה החודש הראשון במנין החודשים?\_\_\_\_\_ כי זה החודש הכי חשוב, כי בחודש הזה נגאלנו ממצרים בניסים גדולים ויצאנו לחרות.
4. איזה עוד מצוה לומדים מהפסוק?\_\_\_\_\_\_\_ מצוות קידוש החודש.
5. \*רשות\* מהו סדר קידוש החודש?\_\_\_\_\_ הזכרנו בקצרה את מצוות קידוש החודש, וכיצד היו מקדשים את החודש, למדנו על מסלול הלבנה החודשי, שהיא מתמלאת, ונחסרת. מולד הלבנה, עדים שהיו רואים את המולד, ואז היו הולכים לבית הדין הגדול, והם היו חוקרים אותם ואם הכל נכון מקדשים את החודש. ומודיעים עם לפידים בכל הארץ.
6. פרושי מילים:

וימש חושך=החושך יהיה מוחשי, יהיה אפשר למשש אותו אפילה=חושך יוצג=ישאר במקומו ועשינו=נקריב קורבן. פרסה=הסנדל של הסוסים, שעליו הם דורכים. כשלחו כלה=הוא ישלח את כולכם רֵחַיִם= הכלי שטוחנים איתו את הבצק. לא יחרץ=לא ינבח למען רבוֹת מופתי= בשביל שארבה ניסים

### דיני קרבן פסח

1. מה ה' ציוה את משה לעשות ביום י' בניסן? \_\_\_\_\_ שכל בני ישראל יקחו להם שה בשביל לשחוט אותו בערב פסח.
2. לכמה אנשים לקחו את השה? \_\_\_\_\_ שה לבית אבות [משפחה],
3. ומה קורה אם יש מעט אנשים במשפחה?\_\_\_\_ ולקח הוא ושכנו הקרוב אל ביתו
4. מהם הדינים של השה? \_\_\_\_ תמים [שלם, בלי מום], זכר, בן שנה, מן הכבשים או העיזים.
5. עד מתי שומרים אותו? \_\_\_\_\_ עד יום יד' בניסן
6. ומה עושים ביום יד' בניסן בין הערביים [אחרי הצהרים]?\_\_\_\_ שוחטים אותו כל קהל ישראל.
7. האם קלה הייתה המצוה? \_\_\_\_ לא, נדרשה גבורה גדולה ואמונה ובטחון בה', לקחת את האלילים של מצרים, לשמור אותו בבית 4 ימים, ולאחר מכן, לשחוט אותו לעיניהם.
8. מה עושים עם הדם?\_\_\_\_\_ מרחו אותו על שתי המזוזות ועל המשקוף.
9. כיצד מרחו אותו? \_\_\_\_\_\_ [פסוק כב'] לקחו אגודת אזוב וטבלו בדם אשר בכלי [סף], ומרחו על המזוזות והמשקוף.
10. בשביל מה צריך דם על המשקוף?\_\_\_\_\_\_ כשה' יראה את הדם הוא ידלג [יפסח], על הבתים שהיהודים שם ויהרוג במכת בכורות רק את המצרים.
11. ה' לא יודע איזה בית של יהודי? הוא צריך דם על המשקוף?\_\_\_\_\_ אלא שה' רואה שבני ישראל מקיימים את מצוותיו, [רש"י], במסירות נפש וגבורה.
12. איך מכינים את בשר קורבן הפסח?\_\_\_\_ צלוי באש.
13. מדוע אוכלים אותו צלוי?\_\_\_\_ כי זה מאכל משובח של בני מלכים, וכך היו בני ישראל צריכים להרגיש, שהם כבר יצאו לחרות. [ספר החינוך]
14. איך אסור לאכול אותו?\_\_\_\_ נא [לא מבושל], ומבושל
15. עם מה אוכלים את קורבן פסח, ולמה?\_\_\_\_\_ עם מצה, על שם העתיד, של יספיק בצקם של אבותינו להחמיץ. ועם מרור, לזכור את המרירות שהייתה לנו כשהיינו משועבדים.
16. איזו מצוות "לא תעשה" נוספת יש באכילה?\_\_\_\_ לא להותיר מהבשר עד הבוקר.
17. מדוע אסור להותיר מהבשר עד הבוקר?\_\_\_\_\_ כי כך דרכם של בני מלכים שהם לא דואגים מה הם יאכלו מחר, ולא צריכים להשאיר להם שאריות למחר, אלא יכולים לאכול הכל עכשיו, וכך גם בני ישראל אמורים להרגיש בני חורין בסעודה זו. [ספר החינוך]
18. מה עושים לבשר שנשאר עד הבוקר?\_\_\_\_ שורפים באש.
19. איך בני ישראל צריכים לאכול את הקורבן?\_\_\_\_ מותניכם חגורים נעליכם ברגליכם ומקלכם בידכם. מוכנים לצאת ממצרים. ולאכול אותו **בחפזון**.
20. מדוע צריך לאכול בחפזון? \_\_\_\_ כדי להיות מוכנים לצאת ממצרים. [ולמרות שיצאו רק בבוקר, הם מכינים את עצמם ובוטחים בה' בטחון גמור, שיגאל אותם]. [ע"פ הספורנו]
21. הסבר "ובכל אלוהי מצרים אעשה שפטים"?\_\_\_\_ שה' ישפיל את אלילי מצרים, הפסלים ישברו ויהרסו [רש"י]
22. מי יעשה את מכת בכורות?\_\_\_ ועברתי בארץ מצרים. ה' בעצמו יכה את המצרים במכה הכי קשה.
23. מה משמעות המילה פסח? \_\_\_\_ לדלג.
* למדנו על ההבדל בין מצוות "עשה" ל"לא תעשה":
* מצוות עשה – דברים שחייבים לעשות. [קורבן פסח, לשרוף חמץ בערב פסח, שופר, לולב וכו']
* מצוות לא תעשה – דברים שאסור לעשות [ לא להותיר המקורבן, לא לאכול חמץ בפסח וכו'].

### דיני פסח לדורות

1. **מהם ההבדלים בין "פסח מצרים" ל"פסח דורות"**? \_\_\_\_\_\_ א. בפסח דורות אין מצוה לקחת את השה דווקא בי' בניסן, אלא אפשר לקחתו ביד' בניסן. ב. ב"פסח דורות", לא מורחים את דם הקורבן על המזוזות ועל המשקוף. ג. ב"פסח דורות" לא אוכלים את הבשר כש"מותניכם חגורים נעליכם ברגליכם וכו'",דהיינו, לא אוכלים בחפזון ומוכנים לדרך.
2. למה היום הזה יהיה לזכרון לדורות עולם?\_\_\_ כי ביום הזה יצאנו מעבדות לחרות, זה ממש כאילו נולדנו מחדש. ולכן חוגגים את היום הזה לדורות עולם.
3. הסבר "שבעת ימים מצות תאכֵלוּ"\_\_\_\_ ששבעה ימים, האוכל שלנו יהיה מצות.
4. מה צריך לעשות לחמץ, ומתי? \_\_\_\_ אך ביום הראשון תשביתו שאור מבתיכם. צריך להשמיד את כל החמץ בערב פסח.
5. מה עונשו של מי שאוכל חמץ בפסח? \_\_\_ ונכרתה הנפש ההיא. כרת, מיתה בידי שמים.
6. הסבר "וביום הראשון מקרא קודש וכו' "\_\_\_\_\_ צריך לקרוא קודש ליום הראשון והשביעי ולעשות אותם יום טוב.
7. למה חוגגים גם את היום השביעי?\_\_\_\_ כי זה היום שבו המצרים טבעו בים סוף.
8. מה אסור לעשות ביום טוב?\_\_\_ אסור לעשות מלאכה, כמו בשבת.
9. ובכל זאת, יש הבדל, אלו מלאכות מותר לעשות ביום טוב?\_\_\_\_ מלאכות לצורך אכילה, כגון להדליק אש על מנת לבשל, או לשחוט חיה על מנת לאכול.
10. הסבר "ושמרתם את המצות"\_\_\_\_ תשמרו את מצות מצה ביום הזה לזכרון לדורי דורות [רשב"ם].
11. אלו דברים אסורים יש בחמץ בפסח?\_\_\_\_ אסור לאכול אותו, ואסור שיהיה וימצא חמץ בבית.
12. מתי חייבים לאכול מצה?\_\_\_\_ בלילה הראשון של פסח, ליל הסדר.
13. כמה ימים חג פסח?\_\_\_\_ שבעה ימים.
14. מה ישאלו הבנים כשבני ישראל יבואו לארץ?\_\_\_\_ מה העבודה הזאת לכם.
15. למה כשנבוא לארץ הבנים ישאלו את אבותיהם מה העבודה הזאת לכם?\_\_\_\_ כי עבודת קורבן פסח היא מאוד מיוחדת אין אף חג עם כזו עבודה. כולם מקריבים קורבנות, וכל סדר אכילתו, עד חצות וכו'. [חזקוני].
16. מה ההורים יענו להם?\_\_\_\_ זבח פסח הוא אשר פסח וכו'. יספרו לבניהם את כל סיפור השעבוד, והיציאה מעבדות לחרות, באותו ובמופתים.
17. על מה העם השתחווה?\_\_\_\_ הודו לה' על בשורת הגאולה והשיבה לארץ ישראל. והאמינו שדברי ה' למשה יתקיימו [רש"י, כמו בסוף פרק ד'].
18. למה בפסוק כח' כתוב פעמים "ויעשו בני ישראל... כן עשו"? \_\_\_\_ שהם עשו בדיוק את כל מה שמשה ואהרון ציוו אותם, לא החסירו דבר. [רש"י, רמב"ן].
19. פרושי מילים:

שה=הבן של הכבש לבית אבות=למשפחה במכסת נפשות=לפי מספר הנפשות. תכוסו=תתאגדו לחבורה תמים=שלם מן הכבשים **ו**מן העיזים= מהכבשים **או** מהעיזים בין הערביים=אחרי הצהרים נא=לא מבושל ולא תותירו=ולא תשאירו בחפזון=במהירות שפטים=אשפיל [ספורנו] ופסחתי=ודלגתי תשביתו=תשמידו ונכרתה=תמות בידי שמים מקרא קודש=קרא אותו קודש שאור=חמץ חזק שמחמיץ אחרים [כמו שמרים] אגודת אזוב=קבוצה של עשבים סף=כלי

### מכת בכורות ויציאת מצרים

1. איזו הבטחה לאברהם מתקיימת במכת בכורות ויציאת מצרים?\_\_\_\_ "וגם את הגוי אשר יעבודו דן אנוכי ואחרי כן יצאו ברכוש גדול".
2. מדוע "אין בית אשר אין שם מת"?\_\_\_\_\_ כי אם לא היה בכור, הגדול בבית היה מת.(רש"י)
3. למדנו את המדרש שפרעה היה מחזר על הפתחים ושואל היכן משה, היכן אהרון. לקיים "וירדו כל עבדיך אלה אלי".
4. הסבר "ולכו עבדו את ה' כדברכם"\_\_\_\_\_ הכל כמו שאמרתם, קחו את כולם והבקר וכו', וכל מה שאמרתי, מבוטל. (רש"י)
5. באלו מילים רואים שפרעה הגיע למדריגה גבוהה של אמונה בה'?\_\_\_\_\_ שהוא מבקש ממשה ואהרון שיברכו אותו. (וזה השיא של התהליך שהתחיל ב"מי ה' אשר אשמע בקולו", ולאט לאט דרך המכות פרעה מכיר יותר ויותר את ה' [העתירו אל ה', לכו זבחו בארץ וכו'] עד לשיא במכת בכורות .
6. פרעה ביקש ממשה ואהרון שיצאו מיד, האם משה ואהרון הסכימו?\_\_\_\_\_ לא, הם אמרו לו שלא נצא בלילה כגנבים שבורחים. אלא נצא ביום לעיני כולם שיראו את בני ישראל, יוצאים כולם ממצרים, מעבדות לחרות. (ע"פ חז"ל)
7. מדוע הבצק לא הספיק להחמיץ?\_\_\_\_ כי המצרים גרשו את בני ישראל.
8. הסבר "משארותם צרורות בשמלותם על שכמם"\_\_\_\_ שאת שאריות המצה והמרור, בני ישראל לקחו בחבילה, על שכמם.
9. מה עם שאריות קורבן פסח?\_\_\_\_ אסור, ולא תותירו ממנו עד בוקר וכו'.
10. למה בני ישראל סחבו בעצמם את שאריות המצה והמרור, ולא שמו אותם על הבהמות הרבו שהוציאו איתם?\_\_\_\_ כי הם היו מחבבים את מצות מצה כל כך ולכן רצו לסחוב אותה בידיהם. (רש"י)
11. מה בני ישראל לקחו מהמצרים?\_\_\_\_ כלי כסף, וכלי זהב ושמלות.
12. האם המצרים נתנו לבני ישראל את הכלים בשמחה?\_\_\_\_ כן, "וה' נתן את חן העם וכו'", המצרים השכילו להבין, שמגיע לבני ישראל לקבל לפחות פיצוי על סבלם הרב. והם נתנו להם הכל במתנה. (רשב"ם)
13. "ויסעו בני ישראל מרעמסס סוכותה", איזה נס קרה כאן לבני ישראל?\_\_\_\_ שכל בני ישראל התקבצו לרעמסס, ומשם יצאו כאיש אחד לדרך.
14. כמה מבני ישראל יצאו ממצרים?\_\_\_\_ 600 אלף רק גברים ללא נשים וילדים, אם כן מדובר על כמות אנשים של כמה מליונים.
15. מה זה "וגם ערב רב עלה איתם"?\_\_\_\_ תערובת של עמים אחרים, שהתפעלו מה' ומשהגחתו על בני ישראל, והצטרפו לבני ישראל.
16. איזה מעלה לומדים מזה שבני ישראל יצאו לדרך ללא צידה, "וגם צידה לא עשו להם"?\_\_\_\_\_ מגיד שבחן של ישראל, שלא אמרו היאך נצא למדבר בלא צידה, אלא האמינו והלכו. "כה אמר ה' זכרתי לך חסד נעוריך, לכתך אחרי במדבר בארץ לא זרועה" (רש"י).
17. איזה מידות של בני ישראל לומדים מכאן?\_\_\_\_\_ אמונה ובטחון בה'.
18. כמה שנים עברו מברית בין הבתרים ליציאת מצרים?\_\_\_\_ 430 [ועל זה הפסוק שלנו מדבר, ומושב בני ישראל וכו'].
19. כמה שנים עברו מהולדת יצחק ליציאת מצרים?\_\_\_\_\_ 400
20. כמה שנים עברו מירידת יעקב ובניו למצרים עד ליציאת מצרים?\_\_\_\_\_ 210
21. הסבר ליל שימורים הוא לה'?\_\_\_\_\_ שהלילה הזה ה' ציפה והמתין מתי הוא כבר יוכל לקיים את הבטחתו לאברהם. (רש"י)
22. הסבר "הוא הלילה הזה... שימורים לכל בני ישראל לדורותם"\_\_\_\_ שבני ישראל ישמרו את הלילה הזה ודיניו, לדורות. (רמב"ן)

### דינים נוספים של קורבן פסח

1. למי אסור לאכול מקורבן פסח?\_\_\_\_ לגוי, וליהודי ערל.
2. למה לגוי אסור?\_\_\_\_ כי קורבן הפסח הוא מסמל את חרותנו ויצירתנו לעם. ואי אפשר שגם לגוים יהיה חלק בו.
3. האם לעבד כנעני, (שחייב בחלק מהמצוות, כאישה,) מותר לעשות קורבן פסח?\_\_\_\_ רק אם עושה ברית מילה.
4. מה זה תושב?\_\_\_ אפילו גר תושב, גוי שמקיים 7 מצות בני נח, ומקבל את מרות ישראל.
5. מה זה שכיר?\_\_\_ ואפילו גוי שהוא פועל של יהודי. לשניהם אסור גם לאכול מקורבן פסח.
6. הסבר "בבית אחד יאכל"\_\_\_ הכוונה בחבורה אחת, שאסור לצאת החוצה מהחבורה כולם צריכים לאכול בשמחה, יחד.
7. "ועצם לא תשברו בו", למה אסור לשבור עצם מן הפסח?\_\_\_ כי אנחנו בלילה הזה בני מלכים, ולשבור עצמות שה מנהג של עניים. (ספר החינוך).
8. מה זה גר?\_\_\_\_ גוי שהתגייר, וקיבל עליו עול מצוות ועשה ברית מילה, הוא יהודי!! ומותר לו לאכול מקורבן פסח.
9. הסבר "וכל ערל לא יאכל בו"\_\_\_\_ שאפילו יהודי שלא עשה ברית מילה, אסור לאכול מקורבן פסח. כי המילה היא אות הברית שה' כרב איתנו ובחר בנו מכל העמים.
10. הסבר "תורה אחת יהיה לאזרח ולגר הגר בתוככם"?\_\_\_\_ שגר שהתגייר, הוא כבר יהודי לכל דבר, עם אותה תורה, כמו אזרח יהודי רגיל.
11. מה לומדים מ "בעצם היום הזה"?\_\_\_\_ שבני ישראל יצאו ביום, ולא בלילה.
12. פרושי מילים:

ותחזק מצרים על העם= שהמצרים זרזו את היהודים לצאת משארותם=שאריות וישאלו= ביקשו ערב רב=תערובת של עמים. בן נכר=גוי מקנת כסף=עבד שקנה בכספו
 ומלתה אותו=תמול אותו, תעשה לו ברית מילה ערל=אדם של נימול